
 9.9.2016
 BG
 Официален вестник на Европейския съюз
 L 242/17
 РЕГЛАМЕНТ ЗА ИЗПЪЛНЕНИЕ (ЕС) 2016/1615 НА КОМИСИЯТА
 от 8 септември 2016 година
 за изменение на Регламент за изпълнение (ЕС) 2016/559 по отношение на периода, за който са разрешени споразуменията и решенията относно планирането на производството в сектора на млякото и млечните продукти
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1), и по-специално член 223, параграф 3, втора алинея от него,
 като има предвид, че:
 (1)
 В допълнение към поредицата от извънредни мерки за справяне с трудната ситуация на пазара в сектора на млякото и млечните продукти, взети на основание на член 219 от Регламент (ЕС) No 1308/2013, с Регламент за изпълнение (ЕС) 2016/559 на Комисията (2) тя разреши доброволни споразумения и решения за планиране на производството в сектора на млякото и млечните продукти на признати организации на производители, на техните асоциации и признати междубраншови организации, а с Делегиран регламент (ЕС) 2016/558 на Комисията (3) — за кооперациите и другите форми на организации на производителите в сектора на млякото и млечните продукти за период от шест месеца, считано от 13 април 2016 г.
 (2)
 До момента няма информация за съвместно споразумение или решение, тъй като секторът се нуждае от време, за да се подготви за използването на този нов инструмент, като същевременно млекопреработвателната промишленост продължава да е изправена пред сериозен дисбаланс на пазара поради несъответствието между търсенето и предлагането в световен мащаб, за което играе роля удължаването до края на 2017 г. на действието на руската забрана за внос на селскостопански продукти и храни с произход от Съюза.
 (3)
 Изкупните цени на млякото паднаха с 8 % през 2015 г. и с още 15 % през първите пет месеца на 2016 г. През май 2016 г. средната цена на млякото в Съюза беше с 22 % по-ниска от средната стойност за последните пет години. Едновременно с това разликите в цените между отделните държави членки се увеличиха още повече, като някои държави членки съобщават за цени с 30 % по-ниски от средните за Съюза. Според наличните пазарни анализи до края на 2017 г. не се очаква значително намаление в обема на производството.
 (4)
 С цел да се помогне млекопроизводителната промишленост да намери наново баланс при съществуващото сериозно нарушение на равновесието на пазара и да се подкрепи необходимото приспособяване след изтичането на срока на квотите за мляко, е целесъобразно да се разрешат доброволните споразумения и решения, посочени в Регламент за изпълнение (ЕС) 2016/559 и Делегиран регламент (ЕС) 2016/558, за допълнителен период от шест месеца. Тъй като условията, както и материалноправният и географският обхват, посочени в член 222, параграф 1 от Регламент (ЕС) No 1308/2013, а така също и съответните задължения за уведомяване, вече са уточнени в Регламент за изпълнение (ЕС) 2016/559, е целесъобразно